Návrh

UZNESENIE VLÁDY SLOVENSKEJ REPUBLIKY
č. 
z 

k Návrhu na  zmenu konečného príjemcu pomoci
 finančného memoranda ISPA pre rok 2001 pre projekt 
"Kanalizácia a čistenie odpadových vôd v Martine a v regióne Dolný Turiec”.

Číslo materiálu: |
Predkladateľ: | podpredsedníčka vlády pre európsku integráciu
Vláda
A.	súhlasí
A.1.	so zmenou konečného príjemcu pomoci finančného memoranda ISPA pre rok 2001 pre projekt “Kanalizácia a čistenie odpadových vôd v Martine a v regióne Dolný Turiec” z Turčianskych vodární a kanalizácií a.s. na Severoslovenské vodárne a kanalizácie š. p.

A.2.	s účelovou  viazanosťou finančných prostriedkov vyčlenených vo forme grantu pre projekt ISPA “Kanalizácia a čistenie odpadových vôd v Martine a v regióne Dolný Turiec” zo štátneho rozpočtu a z ISPA na aktivity definované v tomto projekte aj v prípade zmeny konečného príjemcu v zmysle bodu A.1 uznesenia resp. v prípade rozhodnutia o rozdelení akciovej spoločnosti, ktorá vznikne transformáciou Severoslovenských vodární a kanalizácií š. p.
B.	berie na vedomie 
B.1.	požiadavku Združenia miest a obcí regiónu Turiec, že v prípade predpokladaného rozdelenia Severoslovenskej vodárenskej spoločnosti a.s., ktorá vznikne transformáciou Severoslovenských vodární a kanalizácií š. p., na samostatné regionálne vodárenské spoločnosti, budú prostriedky pridelené predmetnému projektu vo forme grantu zo štátneho rozpočtu a ISPA, delimitované na vodárenskú spoločnosť, ktorá vznikne v regióne Turiec
C.	ukladá 
podpredsedníčke vlády pre európsku integráciu

C.1.	oznámiť zmenu konečného príjemcu Európskej komisii a požiadať o modifikáciu finančného memoranda v zmysle bodu A.1 uznesenia
Termín: do 27. 9. 2002

ministrovi životného prostredia
C.2.	zabezpečiť záväzné potvrdenia o spolufinancovaní projektu novým konečným príjemcom pomoci v zmysle bodu A.1 uznesenia a v súlade s finančným plánom pre projekt schváleným v zmysle uznesenia vlády SR č.987/2002 zo dňa 4. 9. 2002

Termín: do 31.10. 2002

Vykonajú:

podpredsedníčka vlády pre európsku integráciu
minister životného prostredia